Janvière Ndirahisha

Janvière Ndirahisha (an haife ta a shekara ta 1966) Malama ce a fannin ilimi kuma 'yar siyasa 'yar ƙasar Burundi. Daga shekarun 2015 zuwa 2020 ta kasance ministar ilimi na Burundi. Ita ce shugabar kungiyar mata ta ƙasa  (FNF).

 Rayuwa 
An haifi Janvière Ndirahisha a shekara ta 1966 a Burundi. Ta yi karatu a Jami'ar Burundi kafin ta yi digiri na uku a Jami'ar Antwerp. Fred Van Oystaeyen ne ke kula da rubutunta kan wakilcin Grothiendiek. 

An zaɓi Ndirahisha shugabar sabuwar kungiyar mata ta Burundi a shekarar 2013.


A watan Agusta 2015 an sanar da Ndirahisha a matsayin Ministan Ilimi, Ilimi mai zurfi da Bincike na Kimiyya a majalisar ministocin Pierre Nkurunziza.  A shekarar 2019 ta koma zama Ministar Ilimi, Fasaha da Koyarwar Sana'a, tare da Gaspard Banyankimbona a matsayin Ministar Ilimi, Ilimi mai zurfi da Bincike na Kimiyya.  

A cikin shekarar 2017 Ndirahisha ta sanar da cewa shugabannin makarantun da suka samu nasara a ƙasa da kashi 30% a jarabawar ƙasa za a sallame su, kuma ma’aikatarta ta rufe makarantu da dama da suka faɗi.  A shekarar 2018 ma'aikatarta ta haramtawa 'yan mata masu juna biyu zuwa makaranta, matakin da masu fafutukar kare hakkin bil adama a kasar suka yi suka.  

Wanda ya gaji Nkurunziza Évariste Ndayishimiye ya cire Ndirahisha daga majalisar ministocin a shekarar 2020.

 Manazarta 

Category:Rayayyun mutane
Category:Haihuwan 1966